ประจำเดือนมา 17 เม.ย. 16 พ.ค. 5มิ.ย.ล่าสุด5ก.ค.(ไม่แน่ใจว่าเป็นประจำเดือน เพราะมาช้ากว่าปกติ) เริ่มทานยาคุมกันยาปีที่แล้ว หยุดทาน13พ.ค.ปีนี้ มีเพศสัมพันเกือบทุกวัน เพราะต้องการมีบุตร หลังจากนี้จะต้องตรวจครรภ์อีกครั้งไหมคะ ถ้าต้องการมีบุตรหนูนับวันไข่ตกยังไงให้เปะ
สวัสดีค่ะ kanokwan,หากได้หยุดทานยาคุมกำเนิดเมื่อวันที่ 13 พ.ค. แล้วได้มีประจำเดือนมาวันที่ 16 พ.ค. ก็ถือว่าปกติดี และหลังจากนั้น หากประจำเดือนได้มาวันที่ 5 มิ.ย. ก็ถือว่าไม่ผิดปกติอะไร และหากมาอีกครั้งในวันที่ 5 ก.ค. ก็เท่ากับมีระยะห่างที่ 30 วัน ซึ่งก็ถือว่าปกติดีค่ะ ไม่ได้ถือว่ามาช้าอะไรทั้งนี้ หากต้องการที่จะตั้งครรภ์ ก็ให้มีเพศสัมพันธ์สม่ำเสมอไปเรื่อยๆ โดยควรมีเพศสัมพันธ์บ่อยขึ้นในช่วงกึ่งกลางของรอบเดือน ซึ่งเป็นช่วงที่มีโอกาสไข่ตกสูงสุด ซึ่งก็จะเป็นช่วงประมาณวันที่ 14-15 ก.ค.ค่ะ ส่วนการจะตรวจหาการตั้งครรภ์นั้น ก็ควรตรวจหลังจากที่มีเพศสัมพันธ์ไปแล้วประมาณ 2 สัปดาห์ค่ะ หรือตรวจเมื่อมีอาการขาดประจำเดือนไปแล้วหากต้องการทราบวันที่ไข่ตกชัดเจน แนะนำควรใช้ชุดตรวจวันไข่ตก ซึ่งจะมีความแม่นยำกว่าการนับวันค่ะ